**Cristina Pardo Virto**, nada en Pamplona o 5 de xullo de 1977, é unha xornalista e presentadora navarra. Cobre a información para *La Sexta Noticias*, presenta *Al rojo vivo* en ausencia de Antonio García Ferreras e ten o seu propio programa esporádico: *Malas compañías*.

Traxectoria
-----------

O seu interese polo xornalismo comeza cando era pequena e escoitaba o programa de José María García xunto ao seu pai e irmáns. Nun primeiro momento quería ser xornalista deportiva. Estudou xornalismo na Universidade de Navarra.

Empezou traballando con Antonio Herrero nos micrófonos da Cadena COPE no programa *La Mañana*. Máis tarde, e na mesma cadea, traballou con Luis Herrero e con Federico Jiménez Losantos.

Durante os seus anos na facultade fixo unha entrevista para facer prácticas con Antonio García Ferreras e, aínda que finalmente comezou a traballar na COPE, non perderon o contacto. Así, en 2006 abandona a radio e comeza a formar parte do equipo de La Sexta Noticias para a sección de política e, en concreto, desde 2008 cubrindo a información do PP.

Fixo monólogos nas ceas da Asociación de Periodistas Parlamentarios nos anos 2012, 2013 e 2014.

Durante as vacacións de Semana Santa de 2013 chegoulle a oportunidade de estrearse como presentadora do programa de televisión *Al rojo vivo* substituíndo a Antonio García Ferreras. Desde entón é a encargada de presentalo cando este se ausenta. Antonio García Ferreras era seguidor de José Mourinho na súa etapa como adestrador do Real Madrid e, ao considerarse a segunda de Ferreras en *Al rojo vivo*, comezou a usar o alcume "Karanka" en Twitter para anunciar as súas aparicións substituíndoo.

Colabora habitualmente no programa *La Sexta Noche* desde 2013 na sección de entrevistas a persoas relevantes do panorama político.

O 3 de abril de 2014 publica o seu primeiro libro, *Los años que vivimos PPeligrosamente*, sobre as relacións do Partido Popular coa prensa.

Desde o 14 de xuño de 2014 participa os sábados no programa de radio *A vivir que son dos días*, da Cadena SER, coa sección *Dicionario de conceptos políticos*. O 15 de setembro de 2014 estre*a* a sección *Líandola Pardo* en *Al rojo vivo*, sección de carácter irónico sobre temas de actualidade política, que se emite cando Antonio García Ferreras conduce o programa e que non ten periodicidade fixa.

Durante a primeira semana do mes de outubro de 2014 forma parte do equipo que se despraza á Fundación Vicente Ferrer en Anantapur (India), con motivo do programa especial que fai Àngels Barceló en *Hora 25*, da Cadena SER, sobre a situación das mulleres neste país.

En abril de 2017 presentou o programa "Malas compañías" na Sexta*.* Tras o éxito que obtivo, regresou en novembro do mesmo ano con novos programas*.*

O 1 de xullo de 2017 retransmitiu a manifestación e o desfile do WorldPride Madrid 2017 xunto a Iñaki López en LaSexta.

En outubro de 2017 participou nun episodio da ficción *La casa de papel*, de Antena 3, onde se interpretou a si mesma.

Presentou por primeira vez as badaladas de Fin de Ano de 2017 xunto a Iñaki López en LaSexta.

Premios e recoñecementos
------------------------

### Premios Iris

| Ano | Categoría | Resultado |
| --- | --- | --- |
| 2013 | Mellor reporteira | Nomeada |

Notas
-----

1. ↑  "Cristina Pardo". Consultado o 20 de xaneiro de 2018.
2. ↑  "Cristina Pardo: "La actualidad es un sainete y no hace falta caricaturizarla"". *Diario de Navarra*. 26 de agosto de 2013. Consultado o 20 de xaneiro de 2018.
3. ↑  "Cristina Pardo echa a temblar al PP con su libro de intríngulis". 26 de marzo de 2014. Arquivado dende o orixinal o 21 de xaneiro de 2018. Consultado o 20 de xaneiro de 2018.
4. ↑  "Javier del Pino se salta la orden de Cebrián y lleva a su programa a varios 'vetados'". 30 de abril de 2016. Consultado o 20 de xaneiro de 2018.
5. ↑  "Cristina Pardo abre tenderete propio en "Al Rojo Vivo" de Ferreras". 16 de setembro de 2014. Arquivado dende o orixinal o 21 de xaneiro de 2018. Consultado o 20 de xaneiro de 2018.
6. ↑  "‘Malas compañías’: Cristina Pardo estrenará programa propio en La Sexta". Consultado o 20 de xaneiro de 2018.
7. ↑  "Las Malas compañías de Cristina Pardo regresan a La Sexta. Noticias de Programas TV".
8. ↑  "Cristina Pardo y Cristina Saavedra se cuelan en 'La casa de papel' como presentadoras". 3 de novembro de 2017. Consultado o 20 de xaneiro de 2018.
9. ↑  "Campanadas: Cristina Pardo e Iñaki López en La Sexta y Cristina Pedroche y Alberto Chicote en Antena 3". 3 de novembro de 2017. Consultado o 20 de xaneiro de 2018.
10. ↑  "Premios de la Academia de TV: los que optan... y los que seguro no se lo llevarán". Consultado o 20 de xaneiro de 2018.

|  |  |
| --- | --- |
| Control de autoridades | 
* Wd: Q17628125
* WorldCat
* VIAF: 315521877
* BNE: XX5440193
* ISNI: 0000 0004 4773 6832
* LCCN: no2015155309

 |